CELEX: 62005TA0101
Language: el
Date: 2007-12-12 00:00:00
Title: Συνεκδικασθείσες υποθέσεις T-101/05 και T-111/05: Απόφαση του Πρωτοδικείου της 12ης Δεκεμβρίου 2007 — BASF και UCB κατά Επιτροπής (Ανταγωνισμός — Συμπράξεις στον τομέα των βιταμινούχων προϊόντων — Χλωριούχος χολίνη (βιταμίνη B 4) — Απόφαση διαπιστώνουσα παράβαση του άρθρου 81 ΕΚ και του άρθρου 53 της Συμφωνίας περί του Ευρωπαϊκού Οικονομικού Χώρου — Πρόστιμα — Αποτρεπτικό αποτέλεσμα — Υποτροπή — Συνεργασία κατά τη διοικητική διαδικασία — Ενιαία και διαρκής παράβαση)

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/41
            
         Απόφαση του Πρωτοδικείου της 12ης Δεκεμβρίου 2007 — BASF και UCB κατά Επιτροπής
   (Συνεκδικασθείσες υποθέσεις T-101/05 και T-111/05) (1)
   
   (Ανταγωνισμός - Συμπράξεις στον τομέα των βιταμινούχων προϊόντων - Χλωριούχος χολίνη (βιταμίνη B 4) - Απόφαση διαπιστώνουσα παράβαση του άρθρου 81 ΕΚ και του άρθρου 53 της Συμφωνίας περί του Ευρωπαϊκού Οικονομικού Χώρου - Πρόστιμα - Αποτρεπτικό αποτέλεσμα - Υποτροπή - Συνεργασία κατά τη διοικητική διαδικασία - Ενιαία και διαρκής παράβαση)
   (2008/C 22/75)
   Γλώσσα διαδικασίας: η αγγλική και η γαλλική
   Διάδικοι
   
      Προσφεύγουσες: BASF AG (Ludwigshafen, Γερμανία) (εκπρόσωποι: N. Levy, barrister, J. Temple-Lang, solicitor, και C. Feddersen, δικηγόρο) και UCB SA (Βρυξέλλες, Βέλγιο) (εκπρόσωποι: J. Bourgeois, J.-F. Bellis και M. Favart, δικηγόροι)
   
      Καθής: Επιτροπής των Ευρωπαϊκών Κοινοτήτων (εκπρόσωποι: στην υπόθεση T-101/05, A. Whelan και F. Amato, και, στην υπόθεση T-111/05, αρχικά O. Beynet και F. Amato και, στη συνέχεια, X. Lewis και F. Amato)
   Αντικείμενο της υποθέσεως
   Αίτημα ακυρώσεως ή μειώσεως των προστίμων που επέβαλε στις προσφεύγουσες η Επιτροπή με την απόφασή της 2005/566/ΕΚ, της 9ης Δεκεμβρίου 2004, σχετικά με μια διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/E-2/37.533 — Χλωριούχος χολίνη) (περίληψη δημοσιευθείσα στην ΕΕ 2005, L 190, σ. 22).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Διατάσσει τον χωρισμό της υποθέσεως T-112/05, Akzo Nobel κ.λπ. κατά Επιτροπής από τις υποθέσεις T-101/05 και T-111/05 προς έκδοση χωριστής αποφάσεως.
            
         
               2)
            
            
               Ακυρώνει το άρθρο 1, στοιχεία b και f, της αποφάσεως 2005/566/ΕΚ της Επιτροπής της 9ης Δεκεμβρίου 2004, σχετικά με μια διαδικασία εφαρμογής του άρθρου 81 ΕΚ και του άρθρου 53 της Συμφωνίας ΕΟΧ (υπόθεση COMP/E-2/37.533 — Χλωριούχος χολίνη), καθόσον αυτό δέχεται την παράβαση που προσάπτεται στην BASF AG και στην UCB SA για χρονικό διάστημα προγενέστερο της 29ης Νοεμβρίου 1994 όσον αφορά την BASF και προγενέστερο της 14ης Μαρτίου 1994 όσον αφορά την UCB.
            
         
               3)
            
            
               Στην υπόθεση T-101/05, το επιβλητέο στην BASF πρόστιμο καθορίζεται σε 35,024 εκατομμύρια ευρώ.
            
         
               4)
            
            
               Στην υπόθεση T-111/05, το επιβλητέο στην στην UCB πρόστιμο καθορίζεται σε 1,870 εκατομμύρια ευρώ.
            
         
               5)
            
            
               Απορρίπτει τις προσφυγές κατά τα λοιπά.
            
         
               6)
            
            
               Στην υπόθεση T-101/05, κάθε διάδικος φέρει τα δικαστικά του έξοδα.
            
         
               7)
            
            
               Στην υπόθεση T 111/05, η Επιτροπή φέρει, επιπλέον των δικών της δικαστικών εξόδων, το 90 % των εξόδων της UCB.
            
         
      (1)  EE C 115 της 14.5.2005.